Ryloop | Maroela Media
Toe ek nog jeugdig was, was ryloop mos 'n normale manier van oor die weg kom. Ek onthou nog goed die Sondagnamiddag toe ek daar op Jan Smuts afklim en die pad moes vat na Voortrekkerhoogte. Kompleet in my blou uitstap-uniform van die Lugmag en hier staan ek totaal onseker langs die pad met my duim in die lug.
Hier stop toe so 'n buin-vuil Valiant-motorkar met 'n vriendelike swart man en sy hele gesin wat op pad is na Pretoria. Daar word plek gemaak en opgedruk en die wit soldaatjie kry ereplek voor links en daar draf ons teen 70 km per uur tot reg voor die lugmaggimnasium se hek.
Toe breek die Paasnaweek aan en ek wil my ouers loop verras daar waar hulle kreef uithaal by Donkiesbaai. Daai aand laai 'n ou my af op Britstown en ek besluit om die grondpad te "hike" oor Vosburg na Carnarvon. Stap so ent die dorp uit, maar die pad is doodstil. Later oorval die moegheid my en ek loop lê reg in die pad met my gesig na die aankomende verkeer se rigting sodat die karre se ligte my kan opwakker. Slaap toe dwarsdeur tot dagbreek daar in die harde pad.
Iewers daai oggend kom jae daar so 'n slap, lang jongman met 'n Datsun SSS amper oor my. Hy stop daar in een stofwolk en ek klim. Daai Triple-S hyg na sy asem soos ons storm oor die vlaktes na Williston en later Calvinia toe. Maar toe ons die Vanrhynspas vat, toe sit my hart hier bo teen my kiewe.
Nostalgies en baie waar.Dankie .Meeste ouer garde het dit beleef en beleef dit nou.
Ek was ook in die Lugmag, ek het altyd van Pta na Natal toe geryloop op pas.. Dieselfde paartjie het my maande uitmekaar n saamry geleentheid gegee.. Toevallig aangenaam verras..
ek mis my ryloop dae so baie
Net so baie geryloop huistoe wanneer ek 'n naweek pas kon kry (wat bitter selde was).My naarste ondervinding was om van Middelburg in die Kaap te ryloop Rustenburg toe.Hope mense ry verby op noorde toe maar verdomp of iemand my oplaai!Ek het naderhand langs die pad op 'n wit sement paaltjie gesit en so sit-sit teen middernag begin dut .Toe laai 'n melk lorrie my op en ek klim dadelik.So ry ek saam hulle deur die plase tot hulle my weer op die teerpad noordwaarts aflaai toe die son opkom.Darem het ek 'n entjie gevorder en kon 'n slapie inkry!Na… Lees meer »